Document ID: 31992R2163

KOMISSION ASETUS (ETY) N:o 2163/92,
annettu 30 päivänä heinäkuuta 1992,
säilöttyjen viljeltyjen herkkusienien tuontiin sovellettavista suojatoimenpiteistä annetuissa asetuksissa (ETY) N:o 3429/80, (ETY) N:o 796/81 ja (ETY) N:o 1755/81 säädetyn lisämaksun perimisestä
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon hedelmä-ja vihannesjalostealan yhteisestä markkinajärjestelystä 24 päivänä helmikuuta 1986 annetun neuvoston asetuksen (ETY) N:o 426/86(1), sellaisena kuin se on viimeksi muutettuna asetuksella (ETY) N:o 1569/92(2), ja erityisesti sen 18 artiklan,
sekä katsoo, että
säilöttyjen viljeltyjen herkkusienien tuontiin sovellettavista suojatoimenpiteistä annetuissa komission asetuksissa (ETY) N:o 3429/80(3), (ETY) N:o 796/81(4) ja (ETY) N:o 1755/81(5) säädetään kiinteän lisämaksun perimisestä yhteisössä vapaaseen liikkeeseen luovutetuilta säilötyiltä viljellyiltä herkkusieniltä, joiden määrä on suurempi kuin kyseisissä asetuksissa vahvistetut määrät; yhteisön tuomioistuin on julistanut 16 päivänä lokakuuta 1991 tapauksista 24/90, 25/90 ja 26/90 antamissaan tuomioissa mainitut asetukset mitättömiksi siinä suhteessa, että edellä mainittu maksu vahvistettiin ilman rajoituksia koskemaan mistä tahansa peräisin olevia ja kaikkiin luokkiin kuuluvia säilöttyjä herkkusieniä, minkä tarkoituksena oli nostaa erityisesti huonompilaatuisten säilöttyjen herkkusienien tuonnin kustannuksia ja rangaista siten niiden tuontia enemmän,
kyseisten asetusten tavoitteena on hillitä mainittuja määriä suurempien määrien säilöttyjä herkkusieniä tuontia yhteisöön; tämän tavoitteen saavuttamiseksi olisi tarpeen soveltaa suojatoimenpiteitä tuontiin kaikista kolmansista maista ja kaikkien luokkien osalta,
olisi vahvistettava maksu tarpeeksi korkealle tasolle halutun tavoitteen saavuttamiseksi; tämä maksu olisi vahvistettava yhteiselle tasolle kaikkien kyseisten tuotteiden osalta sen välttämiseksi ettei kannustettaisi tuotaessa ilmoittamaan erityisesti huonompilaatuisia säilykkeitä, ottaen huomioon, että tuotteen laadun mukainen maksu yhteisön tarkkojen määritteiden puuttuessa haittaa kyseisten tavaroiden tehokasta valvontaa, ja
tuomioistuin ei arvostellut säilöttyjen herkkusienien yhteisön valmistuskustannuksiin perustuvan maksun perimistä; sen välttämiseksi, että huonompilaatuisten kolmansista maista tuotujen säilöttyjen herkkusienien lisämaksun taso ei ole merkittävästi suurempi kuin näiden samojen säilöttyjen herkkusienien tuotantokustannukset yhteisössä, olisi vahvistettava tämän maksun taso kolmannen luokan säilöttyjen herkkusienien tuotantokustannusten tasolle yhteisössä,
ON ANTANUT TÄMÄN ASETUKSEN:
1 artikla
Asetusten (ETY) N:o 3429/80, (ETY) N:o 796/81 ja (ETY) N:o 1755/81 1 artiklassa tarkoitettu lisämaksu vahvistetaan 105 ecuun 100 nettokilogrammaa kohti.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä tammikuuta 1981 30 päivään syyskuuta 1981 toteutuneisiin tuonteihin, joiden asiakirjojen käsittely on vielä kesken.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä heinäkuuta 1992.

Labels: 3
17
5
6